Diari Oficial de la Generalitat Valenciana


Sumari del DOGV 2975, del 21-04-1997 (1997/905071)

Resolució de 2 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/02/(4)/dof/vci/html**

### Dades del document

Número de DOGV
:   2975

Data del DOGV
:   21-04-1997

Secció del DOGV
:   I. DISPOSICIONS GENERALS

Número del document
:   1997/905071


Data del document
:   02-08-1996

Organisme emissor


Tipus de document
:   Resolució

Descriptors 

:   * Ontinyent
    * vigilància del medi ambient
    * impacte ambiental

Resolució de 2 d'agost de 1996 de la Direcció General de Qualitat Ambiental,de la Conselleria de Medi Ambient, per la qual es formula declaració d'impacte ambiental. Vist l'expedient 145/96-AIA sobre el Projecte de Planta de Cogeneració de Gas Natural (amb cinc motors de 950 Kw o 1.050 Kw de potència cadascun, segons el model que s'hi elegisca de Jenbacher o Deutz) per a la factoria d'estampació i acabats de teixits, de l'empresa IRISCROM, SA, situada en l'avinguda del Tèxtil, s/n, junt al polígon del Pla, al terme municipal d'Ontinyent (la Vall d   
Vist que, el 9 de maig de 1996, es rep del Servei Territorial d'Indústria i Energia de València el projecte tècnic l'estudi d'impacte ambiental i els resultats de l'exposició pública.   
   
Vist que la instal·lació de la planta de cogeneració té com a finalitat, a més de la generació d'energia elèctrica, atendre la demanda tèrmica de la factoria per a obtenir: fluid tèrmic, vapor i aigua calenta. La dita energia tèrmica procedeix:   
Dels gasos d'escapament que tindran una temperatura superior a 525øC o a 535øC i, després de ser utilitzats per a calfar el fluid tèrmic d'una caldera i generar vapor en una altra, seran evacuats a l'atmosfera -per un fumeral de 20,5 metres d'alçària i 90 centímetres de diàmetre- amb una temperatura aproximada de 165øC.   
   
I de la refrigeració dels motors, del calor dels quals s'obtindrà l'aigua calenta que donarà servei a la factoria.   
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de 30 dies, mitjançant un anunci en el Butlletí Oficial de la Província número 82, de data 6 d'abril del 1996, sense que s'hi hagen presentat al·legacions, segons consta en l'ofici signat pel director territorial del Servei Territorial d'Indústria i Energia de València.   
   
Vist que, el 23 de maig de 1996, es consulta l'Ajuntament d'Ontinyent i el Servei de Residus i Contaminació d'aquesta Conselleria.   
Vist que el 28 de juny de 1996 es rep l'informe de l'Ajuntament d'Ontinyent en resposta a la consulta efectuada i, amb data 2 de juliol de 1996, el corresponent informe del Servei de Residus i Contaminació.   
El contingut dels dits informes es resumeix a continuació:   
A) L'Ajuntament d'Ontinyent dóna a conéixer la situació urbanística del lloc d'ubicació de l'activitat, i «estima que la planta de cogeneració es trobaria entre les instal·lacions accessòries permeses en el Pla General Municipal d'Ordenació, recollides en l'article 12.1».   
B) El Servei de Residus i Contaminació considera els següents aspectes:   
- L'oli de lubricació usat i la resta de residus tòxics i perillosos generats en la indústria han de ser entregats a empreses gestores autoritzades, d'acord amb el Reial Decret 833/1988, reglament per a l'execució de la Llei 20/1986, Bàsica de Residus Tòxics i Perillosos.   
- Com a productor de residus tòxics i perillosos, i d'acord amb la legislació corresponent, l'empresa ha de quedar obligada a inscriure's en el registre de xicotets productors de residus tòxics i perillosos o, si s'escau, sol·licitar l'autorització com a gran productor, presentant la preceptiva declaració anyal.   
- L'empresa haurà d'aportar un programa de vigilància ambiental, en el qual s'hauran d'especificar els tipus i periodicitat de controls que s'han de fer de les emissions a l'atmosfera, que s'hauran d'efectuar com a mínim una vegada a l'any, per una entitat col·laboradora de l'administració, d'acord amb allò establit en el Decret 833/1975 i els resultats seran remesos a la Direcció General de Qualitat Ambiental.   
- Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa. Així mateix, hauran de disposar d'una infraestructura fixa i segura que permeta l'accés als orificis.   
- L'activitat sotmesa a estudi hauria de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.   
- Quant als límits d'emissió, els gasos d'escapament que isquen pel fumeral, independentment del nombre de motors que es trobe en funcionament, hauran de complir allò establit en el Decret 833/1975. Per a les instal·lacions de combustió industrial, utilitzant-hi gas natural, els límits haurien de ser:   
- Opacitat: 2 en l'escala Bacharach i 1 en l'escala Ringlemann.   
   
- SOý, des de l'any 1980 el límit és de 850 mg/Nmü.   
- Límit per a monòxid de carboni 500 ppm.   
- Límit d'emissió de partícules en suspensió: 150 mg/Nmü.   
- Per als òxids de nitrogen NOx, 300 ppm.   
Vist que, amb data 9 de juliol de 1996, es remet al promotor el contingut dels informes obtinguts sobre les consultes fetes perquè en prenguera coneixement i a l'efecte que escaiga,   
Vist que el 22 de juliol de 1996 es rep la següent resposta del promotor, que s'adjunta a l'estudi d'impacte ambiental com a annex a aquest:   
«Ens comprometem a complir tota la normativa vigent que afecte centrals de cogeneració amb motors, que cremen gas natural en general, i específicament:   
- Reial Decret 833/1988, reglament per a l'execució de la Llei 20/1986, Bàsica de Residus Tòxics i Perillosos.   
- Inscriure'ns en el registre de xicotets productors de residus tòxics i perillosos o qualsevol altra actuació d'imperatiu legal.   
   
- Decret 833/1975, programa de vigilància ambiental respecte al control d'emissions a l'atmosfera, que el farà una entitat col·laboradora de l'administració almenys una vegada a l'any.   
   
- Els fumerals d'evacuació de gasos disposaran dels orificis adequats per a presa de mostres, com també la infraestructura fixa i segura que hi permeta l'accés, per a realitzar els controls necessaris.   
- Es disposarà d'un registre per a cada focus emissor de gasos segons l'annex IV de l'Ordre de 18 d'octubre de 1976, en què s'anotaran els mesuraments periòdics d'autocontrol de les emissions a l'atmosfera.   
- Decret 833/1975, segons el qual es compliran tots els nivells que s'especifiquen. Com indiquem en l'estudi d'impacte ambiental, la planta compleix perfectament totes elles sobradament. Així, per a qualsevol de les marques de motors considerats i funcionant tots a plena càrrega, es compleix amb l'índex d'opacitat, el nivell de SOý es pràcticament zero, el monòxid de carboni està sota 400 ppm, les partícules en suspensió són pràcticament zero i el nivell de NOx està sota 100 ppm.»   
Vist que el sistema proposat de cogeneració, en el projecte tècnic, és de motors cicle Otto de gas que treballaran en condicions idònies de combustió (amb un excés d'aire, de lambda = 1,7) i nivells baixos d'emissió.   
Vist que, segons l'estudi d'impacte ambiental, els nivells límits previstos que s'han de considerar són:   
- Una opacitat molt inferior al màxim permés.   
- No es produeix diòxid de sofre en la combustió, en no contenir-ne el gas natural canalitzat.   
- La concentració de CO mai serà major de 650 mg/Nmü de gasos d'escapament en sec.   
- El nivell màxim d'emissions de NOx és de 500 mg/Nü de gasos d'escapament en sec.   
Atés que els nivells d'emissió de contaminants a l'atmosfera que es compromet a complir el promotor, per a qualsevol de les marques que s'han d'instal·lar de motors, Jenbacher (model 320GS-NL) o Deutz (model TBG-620-V12K) de gas natural, no superaran els valors límits que recull, d'acord amb la legislació, l'informe del Servei de Residus i Contaminació.   
Atés que el soroll i les vibracions per raó del funcionament dels motors i la vàlvula reductora de pressió del gas, existent en cada motor, generaran un nivell sonor alt.   
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.   
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables.   
   
Atés que l'article 5 del Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei.   
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.   
   
Per tot això, fent ús de les facultats que tinc legalment atribuïdes, formule la següent declaració d'impacte ambiental:   
   
Primer   
Estimar acceptable, a l'únic efecte ambiental, el Projecte de Planta de Cogeneració de Gas Natural (amb cinc motors de 950 Kw o 1.050 Kw de potència cadascun, segons el model que s'hi elegisca, Jenbacher o Deutz) per a la factoria d'estampació i acabats de teixits, de l'empresa Iriscrom, SA, situada a l'avinguda del Tèxtil, s/n, junt al polígon del Pla, al municipi d'Ontinyent (la Vall d'Albaida), en els termes que estableix l'estudi d'impacte ambiental, la seua ampliació i sempre que es complisquen les següents condicions:   
1) L'oli dels sistemes de lubricació, possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons el que es disposa en el Reial Decret 833/1988, de 20 de juliol, de Residus Tòxics i Perillosos.   
2) Pel fet de ser productor de residus tòxics i perillosos, l'empresa estarà subjecta a tot allò que es disposa en l'anterior reial decret, com també en la Llei 20/1986 de 14 de maig. És a dir, s'haurà d'inscriure en el registre de xicotets productors de residus tòxics i perillosos o, si s'escau, sol·licitar l'autorització com a gran productor, amb la presentació de la preceptiva declaració anyal.   
3) Es realitzarà el control dels nivells i la composició dels gasos emesos a l'atmosfera, per una entitat col·laboradora de l'administració, d'acord amb allò establit en el Decret 833/1975 i els resultats obtinguts es remetran a la Direcció General de Qualitat Ambiental.   
4) Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa, i hauran de disposar d'una infraestructura fixa i segura que permeta l'accés als orificis.   
5) L'activitat haurà de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.   
6) S'incorporaran els silenciadors i equips necessaris per a la reducció dels nivells sonors, de forma que no es transmeta a possibles habitatges, cases de camp i en general a qualsevol edificació pròxima, més de 40 dB(A) diürns (de 08.00 hores a 22.00 hores) ni més de 30 dB(A) nocturns (de 22.00 hores a 08.00 hores).   
   
Segon   
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici que utilitzen els mitjans que en defensa del seu dret estimen pertinents.   
   
Tercer   
Publicar en el Diari Oficial de la Generalitat Valenciana aquesta declaració d'impacte ambiental.   
   
València, 2 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI